at iyan na lamang, iyan na lamang at pamuli na namang nagkahiwalay sila pagkatapos ng ilang saglit, natapos na ang tugtugan at sila ay natapos din ang pagkakabatiran ng lihim ng puso kapwa lumuluha. at hindi na nagkausap si eduardo'si leoning dahilan sa ang dalaga ay waring naghihirap ang loob sa pagsagot at hihikbihikbi, na, mabuti na lamang at hanggang sa matapos ang sayaw na hindi nahalata ng mga ibang kasama. ano ang kahulugan ng gayon? kaya hanggang sa paguwi na lamang ng tahanan ni eduardo ay waring nagbigay ng malaking isipin at suliranin ang mga pangungusap ng kanyang irog. ano nga naman ang kahulugan ng pagluhang yaon ni leoning na kinahabagan na tuloy ni eduardo. ayon sa napakinggang mga kataga ni eduardo kay leoning ay hindi nagbabago, hindi lumilimot at dati rin ang pagmamahal sa kanya ng binibini datapwa'ano ang kahulugan ng lahat ng iyon: hindi lamang siya palad. lumuluha ang binibini dahilan sa isang eduardo.